Experiența traumatizantă a unei copile de 13 ani, victima bullying-ului la școală.
La doar 13 ani, Elena a devenit victima bullying-ului în şcoală. Normele care previn bullying-ul în şcoli au intrat in vigoare. Bullying-ul cibernetic este un fel de “after party" şi este cel mai greu de identificat, spun specialiştii.
Elena, aşa am numit-o pentru a-i proteja
identitatea, are doar 13 ani şi a fost victima bullying-ului în şcoală, pentru
că a refuzat să facă parte dintr-un grup. Mi-a povestit cum o înjurau şi o
ameninţau colegii.Le-a spus imediat părinţilor ce se întâmplă şi
cu ajutorul lor şi al psihologilor a reuşit să treacă peste această experienţă
traumatizantă. Pentru ca alţi copii să nu ajungă în situaţia Elenei, din
toamnă, în fiecare şcoală vor exista echipe de lucru formate din profesori,
psihologi, părinţi şi elevi. Toţi trebuie să fie atenţi la comportamentul
copiilor, iar dacă va fi depistat un caz de violenţă, psihologii trebuie să se
ocupe de consilierea copiilor. Iată ce mărturisește copila: "Am ajuns
într-un fel de anxietate. Mi-era frică să mă duc la şcoală, dacă mă suna cineva
eu mă speriam. Au fost şi ameninţări, împingeri şi chestii de genul, care duc
spre bătaie“.Uite care e părerea psihologului "Salvați copiii“, Mihaela Dinu: "Nu punem accent pe ceea ce este punitiv, ci pe latura educaţională, vorbim despre nişte copii, mesajul trebuie să fie pozitiv, de toleranţă, de respect şi de sensibilizare. Ce simte celălalt cand îl loveşti, jigneşti să îl ignori dintr-un grup. Dacă copilul nu are curajul să vorbească, adultul de lângă trebuie să poată identifica stările prin care trece, emoţiile şi comportamentele lor“.